CELEX: 62013TN0165
Language: el
Date: 2013-03-20 00:00:00
Title: Υπόθεση T-165/13: Αγωγή της 20ής Μαρτίου 2013 — ΤΑΛΑΝΤΟΝ κατά Επιτροπής

1.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/44
            
         Αγωγή της 20ής Μαρτίου 2013 — ΤΑΛΑΝΤΟΝ κατά Επιτροπής
   (Υπόθεση T-165/13)
   2013/C 156/83
   Γλώσσα διαδικασίας: η ελληνική
   
      Διάδικοι
   
   
      Ενάγουσα: Τάλαντον Ανώνυμη Εμπορική — Συμβουλευτική — Εκπαιδευτική Εταιρεία Διανομών, Παροχής Υπηρεσιών Μάρκετινγκ και Διοίκησης Επιχειρήσεων (Αθήνα, Ελλάδα) (εκπρόσωποι: M. Αγγελόπουλος και Κ. Δάμης, δικηγόροι)
   
      Εναγομένη: Ευρωπαϊκή Επιτροπή
   
      Αιτήματα της ενάγουσας
   
   Η ενάγουσα ζητεί από το Γενικό Δικαστήριο:
   
               —
            
            
               Να αναγνωρισθεί ότι η απόρριψη από την Ευρωπαϊκή Επιτροπή δαπανών της ενάγουσας πεντακοσίων εβδομήντα οκτώ χιλιάδων και εννιακοσίων τριάντα επτά ευρώ (578 937 EUR), για τη σύμβαση του έργου «A sophisticated multi-parametric system for the continuous — effective assessment and monitoring of motor status in parkinson’s disease and other neurodegerative diseases (PERFORM)» βάσει του πορίσματος ελέγχου 11-ΒΑ135-006 συνιστά παραβίαση των συμβατικών της υποχρεώσεων και, ότι η ενάγουσα οφείλει να επιστρέψει στην Ευρωπαϊκή Επιτροπή το ποσό των είκοσι μίας χιλιάδων εκατόν εβδομήντα ενός ευρώ (21 171 EUR) και όχι το ποσό των τετρακοσίων ογδόντα επτά χιλιάδων και εκατόν ενός ευρώ (487 101 EUR) και το ποσό της εκκαθαρισμένης αποζημίωσης που θα προσδιορισθεί από την Ευρωπαϊκή Επιτροπή· και
            
         
               —
            
            
               Να αναγνωρισθεί ότι η απόρριψη από την Ευρωπαϊκή Επιτροπή δαπανών της ενάγουσας εκατόν πενήντα τριών χιλιάδων και εκατόν δεκαεπτά ευρώ (153 117 EUR), για τη σύμβαση του έργου «Point-of-Care MONitoring and Diagnostics for Autoimmune Diseases (POCEMON)» βάσει του πορίσματος ελέγχου 11-ΒΑ135-006 συνιστά παραβίαση των συμβατικών της υποχρεώσεων και, ότι η ενάγουσα οφείλει να επιστρέψει στην Ευρωπαϊκή Επιτροπή το ποσό των εκατόν σαράντα τριών χιλιάδων εξακοσίων εβδομήντα ενός ευρώ (143 671 EUR) και όχι το ποσό των διακοσίων εβδομήντα τριών χιλιάδων και πεντακοσίων πενήντα εννέα ευρώ και εξήντα τριών λεπτών (273 559,63 EUR) και το ποσό της εκκαθαρισμένης αποζημίωσης που θα προσδιορισθεί από την Ευρωπαϊκή Επιτροπή.
            
         
      Ισχυρισμοί και κύρια επιχειρήματα
   
   Με την προκειμένη αγωγή η ενάγουσα σωρεύει δύο αγωγές.
   Πρώτον, μια αγωγή για ευθύνη της Επιτροπής δυνάμει της υπ’ αριθμόν FP7-215952 σύμβασης για την εκτέλεση του έργου «A sophisticated multi-parametric system for the continuous — effective assessment and monitoring of motor status in parkinson’s disease and other neurodegerative diseases (PERFORM)» και του πορίσματος ελέγχου 11-ΒΑ135-006, σύμφωνα με το άρθρο 272 ΣΛΕΕ. Συγκεκριμένα, η ενάγουσα υποστηρίζει ότι, η Ευρωπαϊκή Επιτροπή υπέχει ευθύνη λόγω παραβίασης των συμβατικών της υποχρεώσεων και λόγω παράβασης των αρχών της δικαιολογημένης εμπιστοσύνης και της αναλογικότητας.
   Δεύτερον, μια αγωγή για ευθύνη της Ευρωπαϊκής Επιτροπής δυνάμει της υπ’ αριθμόν FP7-216088 σύμβασης για την εκτέλεση του έργου «Point-of-Care MONitoring and Diagnostics for Autoimmune Diseases (POCEMON)» και του πορίσματος ελέγχου 11-ΒΑ135-006, σύμφωνα με το άρθρο 272 ΣΛΕΕ. Συγκεκριμένα, η ενάγουσα υποστηρίζει ότι, η Ευρωπαϊκή Επιτροπή υπέχει ευθύνη λόγω παραβίασης των συμβατικών της υποχρεώσεων και λόγω παράβασης των αρχών της δικαιολογημένης εμπιστοσύνης και της αναλογικότητας.